cyanic-selkie/wikianc huggingface dataset:
Burkholderia cepacia komplekss
Burkholderia cepacia komplekss (Bcc) jeb vienkārši Burkholderia cepacia ir grupa katalāzi producējošu, laktozi nefermentējošu gramnegatīvu baktēriju. To veido vismaz 20 ģenētiski atšķirīgas baktēriju sugas, kā B. cepacia, B. lata, B. vietnamiensis, B. multivorans, B. cenocepacia, B. dolosa, B. stabilis, B. amfibaria, B. pyrrocinia. Bcc ir potenciāls izmantošanai bioremediācijā. B. cepacia ir arī oportūnistisks cilvēka patogēns, kas visbiežāk izraisa pneimoniju slimniekiem ar cistiskās fibrozes vai kādas citas plaušu slimības izraisītu imūndeficītu. Hemoglobinopātijas slimnieki arī ir pakļauti riskam inficēties. Šī baktēriju suga izraisa saslimšanas arī jauniem sīpoliem un tabakas augiem.
Vadims Ulbergs
Vadims Ulbergs ( — ) bija latviešu futbolists, treneris un futbola funkcionārs.
Burkholderia cepacia komplekss
Patogenitāte
Bcc sugas ir plaši izplatītas un tipiski atrodamas augsnē un ūdenī, kā arī var izdzīvot mitrās vidēs ilgus laika periodus. Tām ir relatīvi zema virulence. Virulences faktoru vidū ir adhēzija uz plastmasas virsmām (arī medicīnisko ierīču) un dažādu enzīmu, kā elastāzes un gelatināzes, produkcija. Ir tikusi novērota infekcijas izplatīšanās no cilvēka uz cilvēku, tādēļ daudzās slimnīcās un ārstēšanas iestādēs tie, kuri ir inficēti ar Bcc, tiek pakļauti izolācijai. Tas tiek veikts, lai samazinātu infekcijas izplatību, jo Bcc infekcija var novest pat pie straujas plaušu veiktspējas samazināšanās, kā rezultātā var iestāties nāve.
Vadims Ulbergs
Biogrāfija
Viņa pirmā sporta izvēle bija basketbols, bet drīz vien viņš pievienojās populārākajam pirmskara Latvijas futbola klubam Rīgas FK. Vispirms viņš spēlēja junioru izlasē, bet tikai 17 gadu vecumā debitēja Virslīgā. Tolaik RFK bija ļoti spēcīgs sastāvs, kurā ietilpa Latvijas izlases futbolisti Ēriks Pētersons, Sergejs Maģers, Fricis Kaņeps un citi. Līdz ar to Ulbergs parasti dabūja spēlēt tikai tad, ja bija savainots kāds no pamatsastāva spēlētājiem.
Burkholderia cepacia komplekss
Diagnoze
Diagnozes uzstādīšanai tiek veikta no klīniskajiem paraugiem (asinīm vai krēpām) iegūto baktēriju kultivēšana. Tam izmanto Bcc baktēriju dabisko rezistenci pret dažādām izplatītām antibiotikām, kā aminoglikozīdiem un polimiksīnu B. Kultivēšana parasti tiek veikta uz Burkholderia cepacia agara (BC agar) barotnes, kuras sastāvs nodrošina citu gramnegatīvo nūjiņu un grampozitīvo koku inhibīciju.
Vadims Ulbergs
Biogrāfija
Rīgas FK Ulbergs noturējās līdz 1942. gadam, tad, lai netiktu iesaukts vācu armijā, ķērās pie dzelzceļa darba un pievienojās jaundibinātajam futbola klubam Daugavieši. 1944. gadā Ulbergs tika arestēts, jo kāds viņa draugs Ērika Pētersona dzimšanas dienas svinībās restorānā izteica piezīmi par Ādolfu Hitleru. Pēc kāda laika viņam izdevās aizbēgt un, slēpjoties mežā, viņš sagaidīja kara beigas.
Burkholderia cepacia komplekss
Diagnoze
Iespējams izmantot arī OFPBL agara barotni, kas satur antibiotikas polimiksīnu un bacitracīnu. Tā kā šīs barotnes sastāvā ir laktoze, kuru Bcc nefermentē, to augšanas rezultātā pH indikators kļūst dzeltens. Tas palīdz atšķirt Bcc no citiem mikroorganismiem, kuri arī spēj augt uz OFPBL agara barotnes, piemēram, Candida sp., Proteus sp. un Pseudomonas fluorescens.
Vadims Ulbergs
Biogrāfija
Pēc kara Ulbergs pievienojās FK Dinamo Rīga, taču traumas dēļ drīz vien no spēlēšanas pārgāja uz trenera darbu. Ilgus gadus strādājis Daugavas sporta skolā, bet 60. gados viņam piedāvāja strādāt FK Daugava Rīga senioru komandā. Dažādos amatos (gan trenera, gan vadošā) Ulbergs strādāja ar Daugavu līdz pat kluba sabrukumam 90. gadu sākumā. Vēlāk bijis Jāņa Giļa asistents Latvijas futbola izlasē, kā arī bija atjaunotās Latvijas Futbola federācijas un republikas Treneru padomes priekšsēdētājs.
Ulbergs apbalvots ar Triju Zvaigžņu ordeni par nopelniem Latvijas valsts labā.
Andris Seleckis
Andris Seleckis (dzimis, miris ) bija latviešu kinooperators.
1974. gadā absolvējis Vissavienības valsts kinematogrāfijas institūta Operatoru fakultāti Maskavā. Vairāku kinožurnālu operators, vairāku filmu operators inscenētājs. Sadarbojies ar vairākiem ievērojamiem režisoriem.
Saņēmis balvu "Lielais Kristaps", 2014. gadā saņēmis AKKA/LA autortiesību bezgalības balvu par 1991. gada dokumentālo filmu "Septiņas dienas augustā. Notikumu hronika".
Andra Selecka vecākais brālis ir režisors un operators Ivars Seleckis, meita — Marta Selecka.
Burkholderia cepacia komplekss
Ārstēšana
Ārstēšanas procesā visbiežāk izmanto vairākas antibiotikas. To vidū var būt ceftazidīms, doksiciklīns, piperacilīns, meropenēms, hloramfenikols un trimetoprims/sulfametoksazols (kotrimoksazols). Lai gan B. cepacia infekciju gadījumā par primārās izvēles antibiotiku tiek uzskatīts kotrimoksazols, gadījumos, kad to nevar pielietot hipersensitīvās reakcijas, nepanesības vai rezistences dēļ, kā alternatīvu var lietot ceftazidīmu, doksiciklīnu, piperacilīnu un meropenēmu.
Potenciāls bioremediācijā
Dažādu Bcc sastāvā esošu sugu celmiem piemīt noderīgas biotehnoloģiskās īpašības. Tie spēj degradēt plašu spektru ķīmisko vielu, piemēram, policikliskos aromātiskos ogļūdeņražus, benzolu, toluolu, dažādus krezolus. Šīs Bcc celmu īpašības norāda uz to potenciālu izmantošanai vides bioremediācijā no naftas produktiem un cita ķīmiskā piesārņojuma. Tāpat arī dažādiem Bcc celmiem raksturīga pretsēņu iedarbība, kas būtu noderīgi izmantošanai lauksaimniecībā, lai cīnītos ar patogēno sēņu izplatību.
Kompleksa sastāvs
Bcc ietilpst vismaz 20 dažādas baktēriju sugas. Jaunākās - B. stagnalis un B. territorii - no tām aprakstītas 2013. gadā. Bcc sastāvā esošās baktēriju sugas:
Rīza
Rīza ir pilsēta Vācijā, Saksijas zemē, Meisenes apriņķī pie Elbas upes, apmēram 40 km uz ziemeļrietumiem no Drēzdenes.
Vēsture
1912. gadā starp Rīzu un Lauhammeri atklāja pasaulē pirmo 110 kV elektropāvades līniju. VDR gados pilsētā bāzējās Padomju armijas 9. tanku divīzija.
Cilvēki
Rīza ir vieglatlētes Monikas Cērtes (Monika Zehrt, 1952), futbolistu Ulfa Kirstena (Ulf Kirsten, 1965) un Maksimiliāna Arnolda (Maximilian Arnold, 1994), kā arī džudistes Kerstinas Tīles (Kerstin Thiele, 1986) dzimtā pilsēta.
Sadraudzības pilsētas
Rīzas sadraudzības pilsētas ir :
Kurzemes televīzija
SIA "Kurzemes televīzija” (līdz 2010. gadam SIA "Ventspils televīzija”) ir 2000. gadā uz kabeļtelevīzijas studijas "SkaTVis” bāzes dibināta televīzija, viena no vecākajām reģionālajām televīzijām Latvijā. Tās raidījumi tiek veidoti gan latviešu, gan krievu valodā.
Kopš 2022. gada augusta, ar "SkaTVis" pārpirkšanu, kanālu var skatīties arī operatorā Balticom.
Jēvīka
Sadraudzības pilsētas
Jēvīkai ir sadraudzības attiecības ar šādām pilsētām:
Rituāls
Rituāls ir kaut kāds cilvēku darbību kopums, kas parasti tiek izpildīts ar simbolisku nozīmi. Tas var būt balstīts uz kādas kopienas tradīcijām, ieskaitot reliģiskas kopienas. Termins parasti attiecas uz darbībām, kuras ir stilizētas, neieskaitot tādas, kuras to izpildītājs pats var brīvi izvēlēties.
Rituāli var tikt izpildīti specifiskos notikumos, vai pēc indivīdu vai kopienas ieskatiem. Tos var izpildīt viens indivīds, grupa, vai pat visa kopiena; dažādās vai speciāli tiem paredzētās vietās.
Elīna Treija
Elīna Treija (dzimusi Elīna Siliņa, ) ir latviešu uzņēmēja un politiķe. Bijusi 11. Saeimas deputāte (ievēlēta no Zatlera Reformu partijas), darbojusies tā sauktajā "Olšteina deputātu grupā". Šobrīd pārstāv Nacionālo apvienību.
Biogrāfija
Vidējo izglītību ieguvusi Valmieras Viestura vidusskolā, ko pabeigusi 1994. gadā, kā arī Roden Gymnasiet Zviedrijā (1995. gads). Pēc tam studējusi Latvijas Universitātes Vēstures un filozofijas fakultātes Politikas zinātnes katedrā, ko absolvējusi 2000. gadā un aizstāvējusi diplomdarbu par nodarbinātības valsts politiku bezdarba problēmu risināšanai Latvijā. Tāpat 2003. gadā absolvējusi Rīgas Ekonomikas augstskolu, kur ieguva bakalaura grādu ekonomikā un uzņēmējdarbībā.
Politiskā darbība
2011. gadā pievienojusies Zatlera Reformu partijai (ZRP). No šīs partijas saraksta kandidēja Saeimas ārkārtas vēlēšanās un tika ievēlēta 11. Saeimā. kopā ar pieciem citiem ZRP biedriem pameta partiju, tādējādi protestējot pret nedemokrātisko lēmumu pieņemšanu ZRP iekšienē. Vēlāk tika iekļauta 11. Saeimas Sociālo un darba lietu komisijas un Publisko izdevumu un revīzijas komisijas sastāvos, taču dažas dienas vēlāk kļuva par Publisko izdevumu un revīzijas komisijas priekšsēdētāju.
2012. gada martā Saeimas neatkarīgo deputātu grupa (tā sauktais "Olšteina sešinieks") nodibināja biedrību "Brīvie demokrāti", par kuras valdes priekšsēdētāju tika izraudzīta E. Siliņa.
2017. gadā E. Siliņa iestājās Nacionālajā apvienībā un nesekmīgi kandidēja no tās saraksta Rīgas domes vēlēšanās. Tāpat kandidēja, bet netika ievēlēta 13. Saeimas vēlēšanās 2018. gada rudenī. 2020. gada ārkārtas Rīgas domes vēlēšanās kandidēja no Nacionālās apvienības, bet netika ievēlēta.
Privātā dzīve
E. Siliņas tēvs ir aktieris Aivars Siliņš, taču bērnībā viņu audzinājusi vecmāmiņa. 1990. gadā filmējusies galvenajā Maijas lomā Rīgas Kinostudijas filmā "Maija un Paija". Elīnas pusbrālis ir basketbolists Ojārs Siliņš.
E. Siliņa 20 gadus bija civillaulībā ar uzņēmēju Andri Treiju, ģimenē aug četri bērni. 2017. gada rudenī pāris apprecējās, un Elīna mainīja uzvārdu.
Strūklaka
Strūklaka ir dekoratīvs veidojums, kurā vizuāla efekta radīšanai izmanto ūdeni vai citu šķidrumu. Strūklakas sākotnēji bija pārsvarā funkcionāli veidojumi, kas bija paredzēti dzeramā ūdens nodrošināšanai. Līdz 19. gadsimta beigām vairākumu strūklaku vadīja gravitācija, un bija vajadzīgs, lai ūdens uzkrāšanas vieta atrastos augstāk par strūklakas iztekas vietu, lai gravitācijas iespaidā notiktu ūdens kustība, bet pēc 19. gadsimta strūklakās lielākoties izmanto mehāniskos sūkņus. Papildus nodrošinot dzeramo ūdeni, strūklakas tika izmantotas dekoratīvā vai simboliskā nolūkā. Francijas karalis Luijs XIV izmantoja strūklakas Versaļas pils dārzos, lai ilustrētu cilvēka varu pār dabu. Mūsdienās strūklakas lielākoties tiek izvietotas pilsētu parkos vai laukumos, lai godinātu cilvēkus vai notikumus, kā arī tās kalpo atpūtai un izklaidei.
Dzeramā ūdens strūklakas
Latvijā arī pastāv dzeršanas strūklakas. Populārākās no tām ir Rīgas Rātslaukumā pie Rolanda statujas, Centrāltirgū un Jūrmalas gatvē 133.
Ružusola
Ružusola ir ciems Dunavas pagastā, Jēkabpils novadā. Atrodas 197 km attālumā no Rīgas.
Apdzīvotā vieta atrodas pie autoceļa V783.
Lučanu "Mladost"
Lučanu futbola klubs "Mladost" (sr) ir Serbijas futbola klubs no Lučaniem, kurš spēlē Serbijas Superlīgā.
Raguzas province
Raguzas province ir bijusī Itālijas province valsts dienvidrietumos, Sicīlijas autonomajā reģionā. Atrodas salas dienvidos, tās krastus apskalo Vidusjūra. Provinces administratīvais centrs un lielākā pilsēta bija Raguza. Provinces kopējā platība bija 1614 km2, 2011. gada beigās tajā dzīvoja 320 003 iedzīvotāji. Raguzas province sīkāk iedalījās 12 komūnās. 2015. gada augustā province reorganizēta par Raguzas brīvo pašvaldību konsorciju.
Brīvkalni
Brīvkalni (agrāk arī Beberbeķi) ir apdzīvota vieta Mārupes novada Babītes pagastā. Izvietojusies pagasta dienvidaustrumos Neriņas krastos abpus autoceļam A5 pie tā krustojuma ar autoceļu A9 3 km no pagasta centra Piņķiem, 11 km no novada centra Mārupes un 16 km no Rīgas centra.
Apdzīvotā vieta izveidojusies 20. gadsimta beigās kā privātmāju ciems pie bijušās Beberbeķu muižas (Beberbeck). Pie autoceļa A9 kafejnīca, ciema ziemeļos — Beberbeķu ezers un Beberbeķu kapi.
Artūrs Žers
Artūrs Vilhelms Žers (arī Šers; — ) bija latviešu politiķis. Bijis Tautas padomes loceklis, Latvijas Satversmes sapulces deputāts un Rāmuļu pagasta vecākais, Latviešu zemnieku savienības pārstāvis.
Brīvkalni
Iedzīvotāju skaita izmaiņas
Esošajās robežās, pēc CSB datiem.
Artūrs Žers
Dzīvesgājums
Dzimis Cēsu apriņķa Rāmuļu pagasta "Veitos" (tagad Vaives pagasts) zemnieku Pētera un Annas Žeru ģimenē. Mācījies Millera reālskolā Cēsīs. Ieguvis augstāko izglītību Rīgas Politehniskajā institūtā (pēc citiem datiem — Leipcigas Lauksaimniecības institūtā ), nodarbojies ar lauksaimniecību.
1918. gada novembrī Artūrs Žers bija viens no Tautas padomes dibinātājiem, piedalījās Latvijas Republikas proklamēšanā. 1920. gadā ievēlēts Latvijas Satversmes sapulcē, pārstāvēja Latviešu zemnieku savienību. Artūrs Žers ir bijis Rāmuļu pagasta vecākais. 1939. gadā kļuva par Iļģuciema stikla fabrikas valdes priekšsēdētāju.
1941. gada 14. jūnija deportācijas laikā Rīgā apcietināts un deportēts uz Vjatlagu, kur 1941. gada 21. oktobrī viņam piesprieda nāvessodu nošaujot, kas izpildīts Kirovas pilsētas cietumā.
Samara (Dņepras pieteka)
Samara (uk) ir upe Ukrainas centrālajā daļā, Dņepras kreisā krasta pieteka Dņipropetrovskas, Harkivas un Doneckas apgabalos. Sākas pie Marjivkas ciema Doņecas skraustā, plūst rietumu virzienā pa Piedņepras zemieni. Ieplūst Dņepras upē (Dņepras ūdenskrātuvē) Dņipro pilsētā. Galvenā Samaras pieteka ir Vovča — 323 km gara, garāka par pašu Samaru.
Upe plūst pa trapecveida ieleju. Līdz Vovčas pietekai upes platums 15—40 m, zemāk — 40—80 m, bet platākajās vietās līdz 300 m. Lejtecē upes ieleju applūdinājusi Dņepras ūdenkrātuve, veidojot 3—4 km platu ezeru. Lielākās pilsētas krastos ir Dņipro un Pavlohrada.
Parastā smaržzāle
Parastā smaržzāle (la) ir mainīga izskata augu suga graudzāļu dzimtā, kura ir plaši sastopama Eiropā, vietām Ziemeļāfrikā un Vidusāzijā. Parastā smaržzāle ir sastopama ļoti bieži visā Latvijas teritorijā, kur dažāda lieluma grupas aug pļavās, atmatās, skrajos mežos un krūmājos.
Apraksts
Parastā smaržzāle ir daudzgadīgs, 15—40 cm garš lakstaugs, kuram piemīt raksturīga, patīkama (kumarīna) smarža. Stiebrs ir stāvs, kails, vienkāršs vai zaro pie pamata, veidojot nelielu ceru. Visi stiebri ir vienkārši, savstarpēji tuvināti atiet no cera. Lapas ir plakanas, raupjas, 0,3—0,5 cm platas un īsas. Maksts gara. Lapas plātne pie pamata un maksts ir ar matiņiem. Mēlīte strupa, ap 0,2 cm īsa. Vārpskara šaura, pēc izziedēšanas izspūrusi (2—5 cm gara). Katrā vārpiņā ir 3 ziedi, no tiem tikai augšējais ir auglīgs. Vārpiņas ir plēksnes plēvjainas, apmatotas. Neauglīgajiem ziediem ir tikai ārējās zieda plēksnes, no tām atiet spirāliski akoti. Neauglīgā vidējā zieda akots pārsniedz vārpiņu, neauglīgā apakšējā — īsāks nekā vārpiņa. Noziedot vārpskara kļūst brūndzeltena. Auglis ir sīks grauds. Zied maijā, jūnijā.
Rūbežnīki (Kubulu pagasts)
Rūbežnīki ir ciems Kubulu pagastā, Balvu novadā. Atrodas 222 km attālumā no Rīgas.
Apdzīvotā vieta atrodas pie autoceļa V492.
Kauņas Franciska Ksaverija katoļu baznīca
<mapframe text="Kauņas Sv. Franciska Ksaverija baznīca" width=260 height=260 zoom=18 > { "type": "ExternalData", "service": "geoshape", "ids": "Q4120822" } '''Kauņas Sv. Franciska Ksaverija baznīca (lt) jeb Kauņas Jezuītu baznīca' (Kauno Jėzuitų bažnyčia'') ir Romas katoļu baznīca, kas atrodas Lietuvas pilsētas Kauņas vecpilsētas Rātslaukumā.
Baroka baznīca ir jezuītu ordeņa celta un nosaukta Franciska Ksaverija vārdā. Jezuīti ieradās misijā Kauņā 1642. gadā un 1643. gadā ierīkoja kapelu Pērkona namā. Baznīcas celtniecība tika uzsākta 1666. gadā, tā tika konsekrēta 1722. gadā, bet 1759. gadā tās celtniecība tika pabeigta. 1787. gadā baznīcu nodeva franciskāņu rīcībā. 1812. gadā franču armija baznīcu izdemolēja un tā stāvēja pamesta. 1824. gadā to piešķīra pareizticīgo vajadzībām. 1924. gadā baznīcu atkal atdeva jezuītiem. Lietuvas PSR laikā Franciska Ksaverija baznīcā ierīkoja tehniskās skolas sporta zāli. 1989. gadā to atkal atgrieza jezuītiem. 1992. gadā notika baznīcas renovācija.
Feedly
Feedly ir ziņu agregators, kas darbojas kā lietotne dažādiem tīmekļa pārlūkiem un mobilajām iekārtām ar iOS un Android operētājsistēmām, bet ir pieejams arī kā tīmekļa vietne. Tas apkopo ziņu plūsmas no dažādiem tiešsaistes avotiem un padara tās pielāgojamas lietotājam, un ļauj dalīties tajās ar citiem. Tā autori DevHD publiskoja Feedly 2008. gadā.
Vēsture
2006. gada novembrī Edvins Hodabakčiana bija viens no DevHD līdzdibinātājiem. Kompānija radīja platformu, kas izmanto RSS plūsmas, tiešsaistes datu glabāšanu un sociālo mediju integrāciju, lai savienotu lietotājus ar tiem interesējošu informāciju. DevHD pirmais projekts bija Streets, kas apkopoja jaunumus no dažādiem tiešsaistes avotiem un ir Feedly pamatā. Feedly, kas tika optimizēts RSS plūsmām, tika publiskots 2008. gada 15. jūnijā.
2013. gada 15. martā Feedly paziņoja par 500 000 jauniem lietotājiem 48 stundu laikā saistībā ar paziņojumu par Google Reader slēgšanu. Līdz 2. aprīlim jauno lietotāju skaits bija pieaudzis līdz 3 miljoniem. Maija beigās kopējais lietotāju skaits bija 12 miljoni.
Pakalpojumatteices uzbrukumi
No 2014. gada 11. līdz 13. jūnijam Feedly piedzīvoja darbību paralizējošus pakalpojumatteices uzbrukumus, liedzot lietotājiem pieeju lapai. Uzbrucēji pieprasīja izpirkšanas naudu, ko Feedly atteicas maksāt.
Solsberija
Pilsētas ievērojamākais objekts ir Solsberijas katedrāle, 13 km attālumā no pilsētas atrodas arī UNESCO Pasaules mantojuma sarakstā iekļautā Stounhendža. Pati pilsēta izveidojusies Old Sarum apmetnes vietā.
Rūbežnīki (Turku pagasts)
Rūbežnīki ir ciems Turku pagastā, Līvānu novadā. Atrodas 165 km attālumā no Rīgas.
Baltijas jūras anomālija
Baltijas jūras anomālija ir apļveida akmens veidojums Baltijas jūras gultnē, Botnijas jūras centrā. Šo anomāliju 2011. gada jūnijā atrada zviedri Pīters Lindbergs, Deniss Osbergs un viņu ūdenslīdēju komanda Ocean X. Ir izteikti vairāki pieņēmumi par veidojuma izcelsmi — izvirzītās teorijas apgalvo, ka tas var būt Otrā pasaules kara pretzemūdeņu ierīce, kuģa lielgabala tornītis, zvejas kuģa sastāvdaļa vai lidojošais šķīvītis. Ģeologi apgalvo, ka tas, visticamāk, ir dabas radīts ģeoloģiskais veidojums.
Vēsture
Objekts tika atklāts 2011. gada 19. jūnijā, kad Zviedrijā balstītā nirēju grupa Ocean X Team Baltijas Jūrā starp Zviedriju un Somiju meklēja senu, nogrimušu kuģu vrakus. Grupa raksturo sevi kā dārgumu medniekus, kas specializējas "antīku augstas klases alkoholisko dzērienu un vēstures artefaktu meklēšanā." 2012. gada martā Ocean X noslēdza oficiālu vienošanos ar izklaides platformu Titan TV, lai radītu dokumentālo filmu sēriju par Baltijas jūras anomāliju.
Saskaņā ar Ocean X veidojums izskatās kā veidots no granīta, ir apaļš, 60 m liels diametrā, 3—4 m biezs un atrodas 85—90 m dziļumā. Ūdenslīdēji ziņoja, ka veidojums balstās uz 8 m augsta pīlāra un tajā ir kāpnes. Tuvējā apkārtnē ir atrasts līdzīgs mazāka izmēra objekts. Pie objekta beidzas veidojums, kas atgādina 300 m garu "skrejceļu".
Ocean X team ir publicējuši vairākus objekta hidrolokatora skenējuma tuvplānus.
Ķīmiskais sastāvs
Ūdenslīdēji ieguva paraugus no veidojuma, un tika konstatēts, ka tas satur limonītu un getītu. Izraēlas ģeologs Stīvs Veiners apgalvoja, ka šie materiāli ir "metāli, kurus daba nevarēja pati radīt." Tomēr Zviedrijas ģeologi Fredriks Klingbergs un Martins Jākobšons apgalvo, ka paraugi atgādina mezgliņus, kas nav nekas neparasts jūras gultnē un šie materiāli var veidoties dabā.
Akmens paraugi arī tika analizēti Stokholmas Universitātē, kur atklāja, ka vienīgais Baltijas jūrai neierastais materiāls bija vulkāniskās izcelsmes bazalta akmens, kas, visticamāk, jūrā nonācis ledāja kustības rezultātā.
Reakcija
Bijušais Zviedrijas jūras spēku virsnieks spekulēja, ka objekts varētu būt Otrā pasaules kara vācu pretzemūdeņu ierīces palieka. Discovery.com dalībnieks Bendžamins Radfords uzskatīja, ka tas varētu būt bojāts lielgabala tornītis no sena kaujas kuģa. Zinātnieks Čārlzs Polls izvirzīja trīs teorijas, ka tas var būt iežu atsegums, nogulumi no zvejas tralera vai pat bars zivju. Daži ufologi apgalvo, ka veidojums ir citplanētiešu kuģis, lai gan nav pierādījumu, kas atbalsta šo secinājumu.
Kritika
Objekta attēli ir saņēmuši negatīvu kritiku no dažādiem avotiem. Vairāki zinātnieki apgalvo, ka hidrolokators, kas uzrādīja objekta esamību, ticis nepareizi uzstādīts un nav uzticams., MSNBC ierosināja, ka objekta kontūra hidrolokatora mērījumos ir uzzīmēta pa virsu mērījumiem un tā pat atgādinot iedomu kosmosa kuģi "Tūkstošgades piekūns" no "Zvaigžņu karu" filmu franšīzes.
Džonatans Hills no Marsa kosmosa lidojumu stacijas apšaubīja Ocean X paziņojumu patiesumu un uzskata to kā plānu, lai bagāti tūristi zemūdenēs apmeklētu šo vietu. Viņš apgalvoja: "Ja cilvēki rada neierastus pieņēmumus, vienmēr laba ideja ir uz mirkli apsvērt, vai viņi ir personīgi gūst labumu no tiem un vai tie ir patiesi objektīvi uzskati."
Ocean X dibinātājs Pīters Lindbergs atbildēja uz apsūdzībām par mēģinājumu gūt labumu no publicitātes, sacīdams: "Vispirms mēs domājām, ka tas ir tikai akmens, taču tas ir kaut kas cits. Un tā kā nekāda vulkāniskā aktivitāte Baltijas jūrā nav bijusi, atradums šai vietai ir svešs."
Silvestrs
Silvestrs var būt:
Valdis Lauskis
Valdis Lauskis (1957) ir latviešu politiķis, bijušais Daugavpils pilsētas pagaidu valdes priekšsēdētājs un 7. Saeimas deputāts. SIA "DL Laima" ekonomists un SIA "Baltic House Management" valdes loceklis.
Dzīvesgājums
Dzimis 1957. gada 29. aprīlī Daugavpilī. Mācījās Daugavpils 1. vidusskolā, studēja Daugavpils Pedagoģiskā institūta Fizikas un matemātikas fakultātē, kuru beidza 1982. gadā. No 1982. līdz 1986. gadam spēlēja volejbolu PSRS augstākajā līgā un kļuva par PSRS sporta meistaru. 1986. gadā sāka strādāt Daugavpils 1. vidusskolā par direktora vietnieku audzināšanas darbā.
Latvijas neatkarības atjaunošanas laikā 1990. gadā Valdis Lauskis kļuva par Demokrātiskās Darba partijas Daugavpils nodaļas priekšsēdētāju, izveidoja Demokrātisko spēku padomi un raidstaciju "Demokrātiskais Radio". Barikāžu laikā 1991. gada janvārī organizēja barikāžu aizstāvju braucienus no Daugavpils uz Rīgu. Kad 1991. gada 20. septembrī Latvijas Republikas Augstākā Padome pieņēma lēmumu atlaist Daugavpils domi, Valdi Lauski iecēla par pilsētas pagaidu valdes priekšsēdētāju. Šajā amatā viņš nostrādāja līdz 1994. gada pašvaldību vēlēšanām. 1994. gadā viņš kļuva par Daugavpils Latgaliešu biedrības priekšsēdētāju un 1998. gadā par Latgales pētniecības institūta valdes locekli.
1998. gada Saeimas vēlēšanās V. Lauski ievēlēja par 7. Saeimas deputātu no Latvijas Sociāldemokrātiskās strādnieku partijas (LSDSP), bet 2000. gadā viņš kļuva par LSDSP ģenerālsekretāru. 2004. gadā Valdis Lauskis ieguva ekonomikas zinātņu maģistra grādu Daugavpils Universitātes Sociālo zinātņu fakultātē.
Vēlāk bija Sociālā taisnīguma partijas priekšsēdētājs (2008-2013) un sociālistisko politisko partiju apvienības „Atbildība” līdzpriekšsēdētājs. Kandidēja 12. Saeimas vēlēšanās no partijas No sirds Latvijai. 13. Saeimas vēlēšanās V. Lauskis kandidēja Latvijas Reģionu apvienības sarakstā, kurš nepārvarēja 5% barjeru.
Pure
Pure var būt:
Broadcom Corporation
Broadcom Corporation ir ASV elektronisko komponenšu ražotājs bezvadu un platjoslas sakaru iekārtām. tas ir dibināts 1991. gadā. Uzņēmums pilnībā pieder Singapūrā bāzētajam elektronikas uzņēmumam Broadcom Limited. Galvenais birojs atrodas Ērvinā, Kalifornijā.
Broadcom ir pazīstams kā "bezfabrikas" uzņēmums. Visa pusvadītāju izstrādājumu ražošana kā ārpakalpojums ir nodota Āzijas ražotājiem, piemēram, GlobalFoundries, Semiconductor Manufacturing International Corporation, Silterra, TSMC un United Microelectronics Corporation. Uzņēmumam ir daudzas pētniecības un izstrādes vietas Silīcija ielejā, Kembridžā (Apvienotājā Karalistē), Bangalorē, Haiderabadā (Indijā), Ričmondā, Markhamā (Kanādā) un Sofija Antipolisā (Francijā).
Vēsture
2000. gadā Broadcom iesaistījās optisko tīklu jomā, izlaižot pasaulē pirmo 10 Gb 4 kanālu retranslatoru, izgatavotu pēc CMOS tehnoloģijas, ļaujot 10 reižu palielināt datu ātrumu. 2001. gadā tika izveidota jauna pavadoņu mikroshēmu tehnoloģija, kas ļāva datu plūsmu palielināt par 50 procentiem. 2002. gadā Broadcom izlaida pirmo 802.11 standarta 54 Gb bezvadu iekārtu mikroshēmojumu. 2003. gadā tika izlaista mikroshēma Handspring vienam no pirmajiem viedtālruņiem Treo 600 (viedtālrunis radīts gandrīz četrus gadus pirms iPhone). Izlaists pasaulē pirmais Wi-Fi risinājums vienā mikroshēmā, ko varēja pielietot dažādās mobilās ierīcēs. 2004. gadā mazajam un vidējam biznesam tika izlaists inovatīvs 24 pieslēgvietu Fast Ethernet komutators ar vienu mikroshēmu. Izlaists pirmais GHz četru kodolu platjoslas procesors. 2005. gadā par uzņēmums prezidentu un izpilddirektoru kļuva bijušais Philips Semiconductors prezidents Skots Makgregors (Scott A. McGregor). 2006. gadā tika izlaista pasaulē pirmā Broadcom izstrādātās vienas mikroshēmas Bluetooth un FM radio ierīce. Tika izlaists risinājums IEEE 802.11n pagaidu specifikācijai. 2007. gadā Broadcom izlaida pirmo vienas mikroshēmas GPS risinājumu mobilajām ierīcēm. Tika izlaists zema enerģijas patēriņa multimediju procesors 12 megapikseļu video kamerai ar HD ierakstu, ko varēja izmantot mobilajos tālruņos un portatīvos media atskaņotajos. Izlaists pirmais vienas mikroshēmas 3G mobilajiem telefoniem. 2008. gadā Broadcom izlaida mikroshēmu, kura apvienoti 802.11n, Bluetooth un FM. No uzņēmuma AMD tika nopirkts ciparu televīzijas bizness. 2010. gadā tika izlaists pasaulē pirmais komutators, kas paredzēts nākamās paaudzes 100 Tbps tīkliem. 2011. gadā Broadcom izveidoja Ethernet risinājumu BroadR-Reach, kas paredzēts autotransportam. 2012. gadā tika izlaista pirmā 802.11ac mikroshēmu saime, saukta arī par 5G WiFi, ar uzlabotu bezvadu uztveršanas zonu un pazeminātu enerģijas patēriņu. Tika nopirkti tīklu pusvadītāju komponenšu ražotāji NetLogic un BroadLight. 2013. gadā tika izlaista pasaulē pirmā Ultra HD TV mājas vārtejas mikroshēma. Septembrī Broadcom par 125 miljoniem eiro no Japānas Renesas Electronics nopirka mobilo telefonu modemu LTE biznesu, ieskaitot Somijas Renesas Mobile Europe.
2015. gada 28. maijā paziņots, ka uzņēmumu pērk Singapūrā bāzētais mikroshēmu ražotājs Avago Technologies. Broadcom lielākie akcionāri 2015. gada jūlijā bija FMR LLC, VANGUARD GROUP INC, CLEARBRIDGE INVESTMENTS, LLC,  STATE STREET CORP, JPMORGAN CHASE & CO. Broadcom akciju kotēšana NASDAQ biržā pārtraukta 2016. gada 29. janvārī. Apvienošanās tika pabeigta 2016. gada 1. februārī, jaunam Singapūrā reģistrētam uzņēmumam Broadcom Limited pievienojot meitas uzņēmumus Broadcom Corporation un Avago Technologies. Jaunajā mātes uzņēmumā Broadcom Corporation akcionāri ieguva 32 % akciju.
2018. gada 11. jūlijā tika panākta vienošanās par programmatūras uzņēmuma CA Technologies iegādi, par to samaksājot 18,9 miljardus ASV dolāru; 5. novembrī darījums tika pabeigts. 5. novembrī investīciju uzņēmumam Thoma Bravo par 950 miljoniem USD tika pārdots programmatūras drošības testēšanas nodrošinātājs Veracode. 2019. gada oktobrī Eiropas Savienība lika Broadcom pārtraukt iespējamu pretkonkurences praksi. 2019. gada 4. novembrī par 10,7 miljardiem ASV dolāru tika pabeigta Symantec uzņēmumu drošības risinājumu biznesa iegāde; pēc šī darījuma Symantec mainīja nosaukumu uz NortonLifeLock.
2020. gada 7. janvārī tika panākta vienošanās ar Accenture par Symantec kiberdrošības pakalpojumu nodaļas pārdošanu. 2020. gada 29. janvārī Losandželosas tiesa ASV lika uzņēmumiem Apple un Broadcom kopumā samaksāt 1,1 miljardu dolāru Kalifornijas Tehnoloģiju institūtam par četru bezvadu datu pārraides tehnoloģiju patentu pārkāpumiem; Broadcom bija jāmaksā 270 miljoni dolāru. 2016. gadā Kalifornijas Tehnoloģiju institūts abus uzņēmumus iesūdzēja tiesā, uzskatot, ka Apple produktos izmantotas Broadcom ražotās komponentes, kurās izmantotas institūta patentētas tehnoloģijas.
Heracles Almelo
Heracles Almelo ir Nīderlandes futbola klubs no Almelo. Klubs ir dibināts 1903. gadā, pašlaik spēlē Eredivisie, Nīderlandes futbola augstākajā līgā. Mājas spēles aizvada Polman stadionā. Kluba futbolisti ir divreiz (1927. un 1941. gadā) izcīnījuši Nīderlandes čempiontitulu. 2016.—2017. gada sezonā pirmo reizi startēja UEFA Eiropas līgas sacensībās.
Martins Dālīns
Martins Dālīns (sv, dzimis ) ir bijušais Zviedrijas futbolists, spēlēja uzbrucēja pozīcijā, bijis Zviedrijas futbola izlases dalībnieks.
Sācis savu karjeru Malmö FF komandā 1987. gadā. 1988. gadā bijis Allsvenskan līgas labākais vārtu guvējs. Vēlāk spēlējis Vācijas komandās Borussia Monchengladbach un Hamburger SV, Itālijas komandā AS Roma un Anglijas komandā Blackburn Rovers.
Ar Zviedrijas futbola izlasi piedalījies 1994. gada FIFA Pasaules kausā un 1992. gada Eiropas čempionātā. 1993. gadā Dālīns ieguva Guldbollen balvu kā labākais Zviedrijas futbolists.
Sasniegumi
Borussia Mönchengladbach
Individuālie sasniegumi
Pūre
Pūre ir apdzīvota vieta Tukuma novada Pūres pagastā, pagasta centrs. Izvietojusies Abavas labajā krastā pie autoceļa A10 21 km no novada centra Tukuma un 83 km no Rīgas. No šeit esošā torņa (Daigones iela 24) pārraida Star FM.
Vēsture
Vēstures avotos Pūre (Pyrre) pirmo reizi minēta 1230. gadā Alnas Balduīna līgumā ar kuršiem. Pūres muiža (Puhren) pirmo reizi minēta. Apdzīvotā vieta izveidojusies ap muižas centru.
1930. gadā Pūrē izveidoja dārzkopības izmēģinājumu staciju. Par lielāku apdzīvoto vietu Pūre izauga padomju gados. Pūrē atrodas pagasta pārvalde, pamatskola, bērnudārzs, kultūras nams, bibliotēka, frizētava, Pūres luterāņu baznīca. Lielākais uzņēmums ir SIA “Puratos” (zīmols "Pure Food").
Silvestrs II
Silvestrs II (la, dzimis 938. gadā, miris ), īstajā vārdā Žerbērs (fr), bija Romas pāvests no līdz savai nāvei. Viņa priekštecis bija Gregors V. Viņš bija pirmais francūzis, kas kļuva par Romas pāvestu. Silvestrs II tiek saistīts ar arābu skaitļu ieviešanu Eiropā romiešu skaitļu vietā. Silvestrs II bija izglītots cilvēks, viņš bija matemātiķis un astronoms. Silvestram II tiek piedēvētas hidraulisko ērģeļu un svārsta pulksteņa izgudrošana.
Pūre (nozīmju atdalīšana)
Pūre var būt:
Georgijs Asparuhovs
Georgijs Asparuhovs Rangelovs (bg, dzimis, miris ) bija Bulgārijas futbolists, spēlēja uzbrucēja pozīcijā, bijis Bulgārijas futbola izlases dalībnieks.
Viens no visu laiku labākajiem bulgāru futbolistiem, Aspatuhovs bija pazīstams ar savu sitienu precizitāti, tehniku un spēli ar galvu. Viņš tika iebalsots kā 20. gadsimta labākais bulgāru futbolists, kā arī 40. labākais 20. gadsimta futbolists no Eiropas. Asparuhovs tika nominēts 1965. gada Zelta bumbas balvai.
Bulgārijas futbola izlasi pārstāvējis no 1962. līdz 1970. gadam, kopumā 49 mačos gūstot 18 vārtus. Piedalījies 1962., 1966. un 1970. gada FIFA Pasaules kausā.
Asparuhovs gāja bojā autoavārijā, 28 gadu vecumā. Levski Sofia stadions ir nosaukts viņa vārdā.
Sasniegumi
Botev Plovdiv
Levski Sofia
Kruhlaje
Vēsture
Rakstos no 1524. gada kā Lietuvas lielkņazistes apdzīvotā vieta. Iekļauta Krievijas Impērijā pēc Polijas pirmās dalīšanas 1772. gadā. Pilsētas tiesības no 2016. gada.
Mišels Der Zakarjans
Mišels Der Zakarjans (hy, dzimis ) ir bijušais Armēnijas futbolists, spēlēja aizsarga pozīcijā, pašlaik futbola treneris.
Sava spēlētāja karjerā Der Zakarjans spēlēja Francijas komandās FC Nantes un Montpellier HSC. Aizvadījis piecas spēles Armēnijas izlasē. Kā treneris vadījis vairākus Ligue 1 klubus.
Spēlētāja karjera
FC Nantes
Montpellier HSC
Robežnieki (Tilžas pagasts)
Apdzīvotā vieta atrodas pie autoceļa P48.
Konsolsija
Konsolsija ir vienā galā iespīlēta sija. Tā ir statiski nosakāma sistēma. Tās balsts fiksē visas sešas brīvības pakāpes. Noslogota konsolsijas balsta pretdarbības ir spēks Ḟ (ar trim sastāvdaļām Fx, Fy, Fz) un spēka moments Ṁ (Mx, My, Mz).
Evija Krūze
Evija Krūze (dzimusi Evija Kromule 1974. gada 20. novembrī, iepriekš Evija Skulte) ir latviešu aktrise.
Personīgā dzīve
2002. gadā apprecējās ar mākslinieku Kristapu Skulti, laulībā dzimuši divi dēli. 2012. gadā šķīrusies no Kristapa Skultes. 2019. gadā apprecējusies ar igauņu uzņēmēju Aimuru Krūzi.
Navigācija
Navigācija ir daļa no kuģu vadīšanas zinātnes, kas sastāv no virknes atsevišķu priekšmetu, kuri teorētiski un praktiski risina šādus uzdevumus:
Navigācija apskata:
Iespējams, svarīgākais navigācijas uzdevums ir kuģa vietas noteikšana, lai nepieciešamības gadījumā varētu to atgriezt atpakaļ uz iepriekš izvēlētā ceļa. Bez piekrastes navigācijas (izmantojot krasta orientierus) izšķir tādus navigācijas tipus kā: bazimetriskā navigācija, jūrniecības astronomija, grafiskais lagrēķins, inerciālā navigācija, locija, radionavigācija, radara navigācija, pavadoņnavigācija.
Vēsture
Kuģniecība kā amats un māksla radās sirmā senatnē. Apmēram 5 - 4 tūkstošus gadu p.m.ē. parādījās bura - šis nozīmīgais cilvēka izgudrojums atstāja lielu iespaidu uz turpmāko kuģniecības attīstību.
Senatnē navigācija tās mūsdienu izpratnē neeksistēja. Senie kuģu vadītāji savus kuģus vadīja uz nepieciešamo vietu, izmantojot pašus primitīvākos līdzekļus. Ilgu laiku pamata kuģošanas rajons palika piekraste. Ceļā gandrīz vienmēr devās vasarā, kad debesis bija skaidras, dienā spīdēja Saule, bet naktī bija labi redzamas zvaigznes.
Pirmās ziņas par jūras kartēm ir no 490. gada p.m.ē. Kartes drīzāk līdzinājās zīmējumiem un bija vēl ļoti primitīvas. Tomēr, attīstoties zinātnei, kartes aizvien vairāk pilnveidojās.
Apmēram vienā laikā ar kartēm senajiem kuģu vadītājiem kļuva pieejami tā saucamie peripli (grieķu valodā - περίπλους "apļveida maršruts") - sava veida jūras locijas. Periplos norādīja kuģu vadītājam īpaši svarīgas ziņas: attālumus starp punktiem piekrastē, ērtu līču un ostu aprakstus, ziņas par zemūdens šķēršļiem, straumēm, kuģošanas kārtību šaurumos, pamanāmākiem navigācijas orientieriem, par to, cik tālu un kādos laika apstākļos no jūras redzami atsevišķi kalni, zemesragi, paaugstinājumi, t.i. par visu, kas varētu palīdzēt noteikt kuģa vietu. Periplos tāpat tika uzskaitītas ērtas enkurvietas, vietas, kur varēja remontēt kuģi, papildināt pārtikas un dzeramā ūdens krājumus, tika dotas ziņas par ločiem, bākām un navigācijas ugunīm.
Eiropā magnētiskais kompass parādījās 12. gadsimta Pirmajos kompasos magnēta adata tika ievietota koka caurulītē vai novietota uz koka gabaliņa, kas peldēja šķidrumā. Kompasu izmantošana izraisīja revolūciju navigācijā. Ar to palīdzību kuģu vadītāji varēja orientēties jebkurā pasaules okeāna rajonā. Kuģošana tālu no krasta padarīja aktuālus jautājumus par tālāku jūras karšu, navigācijas līdzekļu un stūrmaņa instrumentu pilnveidošanu. Prioritāra kļuva astronomisko novērojumu veikšanas problemātika. Tādēļ par nākamo nozīmīgo soli kļuva spīdekļu augstuma noteikšanas instrumenta izgudrošana. Tāds instruments — astrolabija — parādījās, sākot no 10. gadsimta. 15. gadsimta otrajā pusē tika radītas speciālas astronomiskās tabulas, Geršoma leņķu mērāmais lineāls - leņķu mērīšanas instruments, kas ir daudz precīzāks par astrolabiju. Kļuva iespējams noteikt kuģa vietu pēc zvaigznēm praktiski jebkurā vietā pasaules okeānā. Sākās lielo ģeogrāfisko atklājumu laikmets.
1566. gadā Gerhards Merkators radīja jaunu kartogrāfisko projekciju, atbilstoši kurai tiek sastādīta lielākā daļa jūras karšu arī šobrīd. 1573. gadā parādījās lagas - instrumenti kuģa ātruma un noietās distances mērīšanai. 1731. gadā tika izgudrots oktants - jauns, mūsdienīgāks leņķu mērīšanas instruments spīdekļu augstumu mērīšanai - mūsdienu sekstanta priekštecis. 1761. gadā tika radīts hronometrs. Šīs iekārtas ļāva visai precīzi noteikt kuģa vietu ar astronomiskām metodēm, kas, savukārt, ļāva veikt tālus pārgājienus okeānā, precīzi uznest uz kartēm jaunatklātos kontinentus un salas.
19. gadsimta vidū, parādoties kuģiem ar tvaika dzinējiem un vēlāk kuģiem ar tērauda korpusiem, kuģu vadītājiem radās vesela virkne jaunu, tūlītējus risinājumus prasošu problēmu. Pie šīm problēmām pirmkārt jāpieskaita magnētisko kompasu deviācijas kompensācija un kuģa vietas noteikšanas precizitātes palielināšana. 19. gadsimta beigās A. Popovs demonstrēja radioviļņu uztvērēju. Pēc tam sākās strauja radionavigācijas attīstība.
Etimoloģija
Vārds navigācija cēlies no latīņu valodas vārda navigare "kuģot, iet pa jūru, braukt pa jūru". Savukārt pats vārds navigare cēlies no vārdiem navis "kuģis" un agere saknes - "braukt, braukt uz priekšu, uzsākt kustību".
Grafiskais lagrēķins
Uz kartes atliek īstos kursus jeb leņķus pie kompasa rozes centra, skaitot no īstā meridiāna Ni gala līdz kuģa diametrālajai plaknei, no Ni caur Ost vai pulksteņa rādītāja gaitas virzienā. Tādēļ no kompasa nolasītais kurss jāizlabo ar magnētiskā kompasa kopizlabojumu vai žirokompasa korekciju.
Kuģi vada - stūrē - pēc kompasa, tādēļ ir jāzina, kādu kompasa kursu ieturēt, lai kuģis pārvietotos pa iepriekš uznesto līniju. To iegūst, izmērot ar transportieri īsto kursu uz kartes un ar kopizlabojumu vai korekciju pārvedot kompasa kursā. Periodiski jānosaka kuģa vieta pēc krasta priekšmetu vizuāliem novērojumiem vai citādi. Ja noteiktā kuģa vieta nesakrīt ar lagrēķina vietu, kā tas gandrīz vienmēr arī ir, lagrēķinu atsāk no pēdējās observētās vietas.
Vēja iespaids
Kuģis var tikt novirzīts uz vienu vai otru pusi no īstā kursa līnijas vēja iespaidā. Leņķi, ko veido kuģa diametrālā plakne ar virzienu, kādā faktiski pārvietojas kuģis, esot vējam, sauc par driftes leņķi (angļu valodā leeway). Līniju, pa kuru kuģis pārvietojas, sauc par ceļa driftes līniju, to apzīmē ar CDrL. Leņķi starp īstā meridiāna Ni galu un līniju, pa kuru kuģis pārvietojas, skaitot no Ni caur Ost vai pulksteņa rādītāja kustības virzienā, sauc par kursu - kuģa ceļš drifte vai ceļa drifti un apzīmē CDr. Lai atliktu uz kartes kursu - kuģa ceļš drifte, pie īstā kursa pieskaita driftes leņķi:
Straumes iespaids
Ja vēja nav, bet ir straume, kuģis tiek novirzīts uz vienu vai otru pusi no īstā kursa līnijas. Līniju, pa kuru kuģis pārvietojas, sauc par kuģa ceļa līniju, to apzīmē ar KCL. Šoreiz ķīļūdens virziens sakrīt ar diametrālās plaknes virzienu, jo straume nones sāņus gan kuģi, gan arī ūdeni, kurā tas pārvietojas. Par kursu - kuģa ceļš (KC) - sauc leņķi starp īstā meridiāna Ni galu un kuģa ceļa līniju (KCL) no Ni caur Ost vai pulksteņa rādītāja kustības virzienā. Lai iegūtu kuģa ceļa līniju, uz kartes jākonstruē straumes trijstūri.
Pie punkta, no kura nolemts ņemt vērā straumi, novelk īstā kursa līniju. Ja straumes nav, bet strādā kuģa mašīna un kuģim ir ātrums, tad kuģis pārvietosies pa īstā kursa līniju un pēc noteikta laika atradīsies punktā 1. Tālāk pieņem, ka kuģa mašīna nemaz nav strādājusi un kuģis bijis padots tikai straumes iespaidam, kura nones kuģi tajā pašā laikā straumes virzienā. Dabū punktu 2. Tā kā kuģim pārvietojoties vienlaicīgi darbojas kuģa mašīnu spēks un straume, tad kuģis abu šo spēku kopiespaidā pārvietosies rezultējošā spēka virzienā, t.i. pa kuģa ceļa līniju no sākuma punkta līdz punktam 2.
Lai kuģis pārvietotos pa iepriekš uznesto līniju, vispirms pie sākuma punkta novelk straumes virzienu un tajā atliek straumes nonesto distanci noteiktā laika periodā. No iegūtā punkta ar cirkuli novelk loku, kura rādiuss vienāds ar kuģa noieto distanci noteiktajā laika periodā bez straumes iespaida. Savienojot novilktā loka centru (straumes vektora galapunktu) ar punktu, kur loks krusto iepriekš uznesto kuģa sagaidāmās kustības līniju, iegūst īstā kursa līniju. Šīs līnijas virziens ir īstais kurss, kurš jāietur, lai straume nonestu kuģi uz sagaidāmās kustības līnijas.
Straumes virziens un ātrums (angļu valodā set un rate) salīdzinoši labi izpētīti piekrastes rajonos, kuros ir plūdmaiņas. Šajos rajonos uz pārgājiena kartēm dažādās vietās uznesti rombi ar tajos ierakstītiem burtiem. Uz kartes ārpus kuģojamajiem rajoniem dota informācija par plūdmaiņu straumēm, katram rombam. Tur dots straumes virziens un divi ātrumi. Lielākais ātrums, kad Saule un Mēness atrodas vienā līnijā (sizigijā) un mazākais, kad Saule un Mēness, skatoties no Zemes atrodas 90° leņķī viens no otra. Plūdmaiņas straumes virziens un ātrumi doti sešas stundas pirms un pēc paisuma ik pēc stundas.
Precizitāte
Kursa precizitāti iespaido magnētiskā kompasa deviācija, variācija, driftes noteikšanas precizitāte un straumes nonesuma pareizība. Šos faktorus grūti precīzi noteikt, tādēļ kuģa kursā vienmēr ir lielāka vai mazāka kļūda. Kļūda kompasa kopizlabojumā, ja to nosaka regulāri, pie vidējiem pārgājiena apstākļiem žirokompasiem ir no ±0,6° līdz 0,8°, bet magnētiskajiem - no ±0,8° līdz ±1,0°. Atsevišķos gadījumos magnētiskajiem kompasiem šī kļūda var būt diezgan ievērojama, sevišķi tad, ja pārgājiens notiek magnētiskās anomālijas vai magnētiskā ziņā maz izpētītos rajonos, kā arī tad, ja deviācija noteikta sen.
Arī lagai ir sava korekcija, kura, ja laga labi pārbaudīta, nedrīkst pārsniegt no ±2% līdz ±3% no noietās distances. Atsevišķos gadījumos šī kļūda ir pat lielāka, sevišķi tad, ja korekcija noteikta sen un ja pārgājiena laikā ir blakus faktori (vējš, straume, kurus grūti noteikt), kas iespaido kuģa ātrumu attiecībā pret jūras dibenu, vai arī, ja ātrumu un noieto distanci aprēķina pēc mašīnu apgriezienu skaita un laika. Lagas korekcija ar laiku var mainīties.
Ja nebūs kļūdas kompasa kopizlabojumā un laga rādīs absolūti precīzi, tad, stūrējot kuģi pēc aprēķinātā kompasa kursa un noieto distanci aprēķinot pēc lagas nolasījumu starpībām, kuģis patiešām nonāks uz kartes uznestajā lagrēķina punktā. Pieņemot kļūdu kompasa kopizlabojumā ±ε grādi, no sākuma punkta var vilkt starus abās pusēs iepriekš uznestajai līnijai, pa kuru kuģim būtu jāpārvietojas. Staru virziens atšķirsies no iepriekš uznestās līnijas virziena par ε grādiem. Ja lagas korekcijā kļūdu nav, pa abiem stariem atliek to pašu distanci, ko pa plānoto kuģa ceļa līniju. Var novilkt riņķa līnijas loku ar centru atstātajā sākuma punktā un rādiusu, vienlīdzīgu noietajai distancei. Šīs riņķa līnijas loks starp abiem stariem un aprēķināto lagrēķina punktu pa vidu ir lineārā kļūda lagrēķina vietā sakarā ar kļūdu kompasa kopizlabojumā. Tā kā kļūda ir samērā maza (apmēram 0,5°), tad lokus var uzskatīt par taisnēm. Riņķa līnija savam rādiusam pieskaras ar taisnu leņķi, tādēļ abpus sagaidāmajai kuģa ceļa līnijai izveidojas divi taisnleņķa trijstūri. Attiecībā pret leņķi ε var rakstīt:
,
no kurienes
.
Tā kā pie maziem leņķiem (apmēram līdz 5°) var pieņemt, ka sinε=ε, t.i., vienlīdzīgs lokam, tad
Ja ε izsaka grādos, tad
kur η - jūdžu skaits, par cik kuģis varētu būt novirzījies no pareizā lagrēķina punkta vienā vai otrā virzienā; S - kuģa veiktā distance (jūras jūdzēs); ε - varbūtējā kļūda kompasa kopizlabojumā (grādos).
Ja kļūdas kompasa kopizlabojumā nav, bet ir kļūda lagas korekcijā, kuģa atrašanās vieta būs nobīdīta no aprēķinātās lagrēķina vietas pa sagaidāmo kuģa ceļa līniju uz priekšu vai atpakaļ. Kļūdu lagas korekcijā izsaka procentos vai ar koeficientu Kl. Kļūdas lielumu aprēķina, izmantojot šādu sakarību:
kur μ - kļūdas lielums (izteikts jūras jūdzēs atbilstoši dotajam pārgājienam); S - distance, ko kuģis veicis (jūras jūdzēs); ω - kļūda lagas korekcijā (procentos).
Vienkāršības labad pieņem, ka patiesā kuģa vieta atrodas kaut kur riņķa laukumā ar rādiusu r. Varbūtējās kuģa vietas aprēķinu izmanto, tuvojoties krastam un navigācijas ziņā šķēršļotām vietām. Kad riņķa rādiuss aprēķināts un riņķis novilkts, abās pusēs riņķim paralēli kursa līnijai velk pieskares un tālāk pieņem, ka kuģis pārvietojas tā dabūtajā joslā. Jāraugās, lai šī josla neskar bīstamas vietas. Tas nepieciešams līdz nākamajai observācijai, kad noskaidrosies kuģa patiesā atrašanās vieta.
Kļūda lagrēķina vietā, kas rodas no kompasa kopizlabojuma un lagas korekcijas kļūdām, pieaug proporcionāli noietajai distancei, bet kļūda lagrēķina vietā, kas rodas no straumes un vēja iedarbības nepilnīgas zināšanas, pieaug proporcionāli laikam, kādā šie elementi iedarbojas uz kuģi. Jo ilgāk kuģis jūrā, jo lielāka kļūda.
Divi horizontālie leņķi
Riņķa līnijas centrālais leņķis ir divas reizes lielāks par ievilkto leņķi, ja tie balstās uz vienu un to pašu loku. Trijstūris ABO ir vienādsānu, jo sāni OA un OB ir vienādi (tie ir rādiusi). Trijstūra visu leņķu summa ir 180° Leņķus ABO un BAO aprēķina sekojoši:
,
kur α - izmērītais horizontālais leņķis.
Lai atliktu uz navigācijas kartes pozīciju riņķa līniju, savieno ar taisnu līniju abus krasta objektus. Tad pie abiem objektiem atliek leņķus ABO un BAO. Tur, kur krustojas iegūtās līnijas, būs riņķa līnijas centrs. Tad uzvelk riņķa līniju ar rādiusu, vienlīdzīgu attālumam līdz krasta objektam.
Ja izmērītais horizontālais leņķis ir lielāks par 90°, tad novērotājs atrodas riņķa mazākajā segmentā. Šajā gadījumā leņķu lielumu, ko atlikt pie krasta orientieriem, iegūst, no horizontālā leņķa atņemot 90°. Riņķa centrs atrodas pretējā pusē hordai, skatoties no novērotāja vietas.
Ar vienu pozīciju riņķa līniju, kas iegūta, izmērot vienu horizontālo leņķi starp diviem krasta objektiem, nepietiek kuģa vietas noteikšanai. Ir vajadzīga otra pozīciju riņķa līnija, kas iegūta, izmantojot otru horizontālo leņķi starp citu krasta orientieru pāri. Tātad pavisam nepieciešami trīs krasta orientieri. Abas riņķa līnijas krustosies divos punktos. Viens no tiem atrodas krastā vai tālu no lagrēķina vietas. Otrā, tuvākajā punktā, ir kuģa atrašanās vieta. No šī punkta atsāk grafisko lagrēķinu.
Pozīcijas atlikšanai uz kartes var izmantot stūrmaņa instrumentu - protraktoru. Būtībā tie ir trīs lineāli ar kopēju sākuma punktu. Katru lineālu pāri iestāda leņķī, kas vienāds ar izmērīto. Pēc tam katru lineālu uz kartes savieno ar tam atbilstošo krasta orientieri. Centrā būs kuģa atrašanās vieta. Dažreiz izmanto pauspapīru. Uz tā ar transportieri konstruē trīs starus ar kopēju sākuma punktu. Dabā izmērītie leņķi atbilst leņķiem starp attiecīgajiem stariem uz papīra. Tad katru staru savieno ar tam atbilstošo krasta orientieri uz kartes. Caur sākuma punktu izdur cirkuļa adatu, lai atzīmētu kuģa atrašanās vietu uz kartes.
Precizitāte
Neviens no paņēmieniem, kurus pielieto jūrniecības astronomijā vai vizuālajās krasta priekšmetu observācijās, lai noteiktu kuģa vietu, nedod tik precīzu rezultātu kā paņēmiens pēc diviem horizontālajiem leņķiem. Pēc šī paņēmiena dabūto rezultātu neiespaido ne straume, ne kompasa kopizlabojuma kļūda, ne arī kādas citas pastāvīga rakstura kļūdas.
Veicot horizontālo leņķu mērīšanu, var izmērīt kompasa peilējumu pret kādu no trim priekšmetiem. Kompasa peilējums (KP) ir leņķis pie kompasa rozes centra no kompasa meridiāna Nk gala līdz virzienam uz doto priekšmetu. Pēc kuģa vietas noteikšanas uz kartes izmēra īsto peilējumu pret to pašu priekšmetu. Par īsto peilējumu (IP) sauc leņķi pie kompasa rozes centra, skaitot no īstā meridiāna Ni gala līdz virzienam uz doto priekšmetu, no Ni caur Ost vai pulksteņa rādītāja gaitas virzienā. Šos abus lielumus saista izteiksme: